words: Οι ελλείψεις στο μέγεθος ή τον τύπο της υποστήριξης , οι οποίες αναμένεται να διαπιστωθούν κατά τη διάρκεια της πρακτικής εφαρμογής της προγραμματισμένης υποστήριξης , θα προσδιορίζονται κατά τη διάρκεια των συζητήσεων . β)Κατά τη διάρκεια της εκπόνησης των κανόνων εφαρμογής του παρόντος ΜΟU και καθώς θα προκύπτουν αλλαγές , αλλά και μετά την ολοκλήρωση των εγγράφων αυτών , το Έθνος Υποδοχής θα ενημερώνει το Αποστέλλον Έθνος , σχετικά με τη διαθεσιμότητα των δυνατοτήτων Υποστήριξης Φιλοξενούντος Έθνους και θα παρέχει εκθέσεις . γ)Προκειμένου να παράσχει αποδεκτή υποστήριξη το Έθνος Υποδοχής θα συνάπτει τις απαραίτητες συμφωνίες με τις πηγές υποστήριξης , συμπεριλαμβανομένων και των πολιτικών και εμπορικών πηγών . δ)Το Έθνος Υποδοχής θα τηρεί τα διοικητικά και οικονομικά αρχεία τα οποία απαιτούνται για την τεκμηρίωση της αποζημίωσης του Έθνους Υποδοχής , για τους πόρους τους οποίους παρέχει στις δυνάμεις και για λογιστικό έλεγχο , κατά περίπτωση . ε)Το επίπεδο των αγαθών και υπηρεσιών που παρέχονται από το Έθνος Υποδοχής θα είναι σύμφωνο με τις λεπτομέρειες οι οποίες παρατίθενται στους κανόνες εφαρμογής του παρόντος ΜΟU . στ)Το Έθνος Υποδοχής θα διατηρεί τον έλεγχο των δικών του πόρων Υποστήριξης Έθνους Υποδοχής , εκτός αν ο έλεγχος των πόρων αυτών αποδεσμευτεί . ζ)Το Έθνος Υποδοχής , κατά τη διάρκεια της εκπόνησης των κανόνων εφαρμογής , θα παρέχει στο Αποστέλλον Έθνος αντίγραφα οποιωνδήποτε περιβαλλοντικών κανονισμών , οι οποίοι μπορεί να ισχύουν για τις επιχειρήσεις οι οποίες θα διεξάγονται στο πλαίσιο του παρόντος ΜΟU , καθώς επίσης και οποιωνδήποτε κανονισμών αφορούν στην αποθήκευση , τη μετακίνηση , ή τη διάθεση επικίνδυνων υλικών ή πυρομαχικών . η)Το Έθνος Υποδοχής αποδέχεται ότι τα αντίγραφα δηλωτικών φορτίου του Αποστέλλοντος Έθνους , για τον εξοπλισμό και τις προμήθειες , τόσο για στρατιωτική όσο και για προσωπική χρήση , σύμφωνα με το Νομικό Καθεστώς των Δυνάμεων του ΝΑΤΟ ( ΝΑΤΟ SΟFΑ ) , θα αποτελούν επαρκή τεκμηρίωση , για τελωνειακούς σκοπούς . θ)Και τα δύο Συμβαλλόμενα Μέρη θα διασφαλίζουν , στο μεγαλύτερο δυνατό βαθμό , ότι οι κανόνες εφαρμογής θα διευκρινίζουν τον τύπο , την ποσότητα και την ποιότητα της απαιτούμενης υποστήριξης .